**ΠΡΟΓΡΑΜΜΑ Erasmus+**

**"Let’s stop exclusion" (La Gomera, Κανάρια Νησιά)**

 **8 έως και 14 Σεπτεμβρίου 2015**

Το Κέντρο Διά Βίου Μάθησης 'Διάβημα' συμμετέχει στο πρόγραμμα Erasmus+ και δίνει την ευκαιρία σε **4 νέους/νέες από 20 έως 26 ετών** να συμμετάσχουν στο πρόγραμμα "Let’s stop exclusion" στα Κανάρια Νησιά (La Gomera) από 8 έως και 14 Σεπτεμβρίου 2015. Το πρόγραμμα υλοποιείται από τον Οργανισμό Asociación AIGB. Συμμετέχουν νέοι και νέες από Ισπανία, Ελλάδα, Παλαιστίνη, Νορβηγία και Ρουμανία. Ο συνολικός αριθμός των συμμετεχόντων είναι 20 άτομα (4 άτομα από κάθε χώρα).

Στόχος του προγράμματος είναι να αναπτυχθεί προβληματισμός και συζήτηση μεταξύ των νέων σε ζητήματα όπως η φτώχεια, η μετανάστευση, ο κοινωνικός αποκλεισμός. Για την προσέγγιση των θεμάτων αυτών θα γίνουν εργαστήρια και συζητήσεις, επισκέψεις σε αγροτικές περιοχές, παρουσιάσεις με χρήση νέων τεχνολογιών και ποικίλες δραστηριότητες που αφορούν τις αξίες της ανεκτικότητας και της αλληλεγγύης σε έναν κόσμο που όλοι μπορούμε να ζήσουμε ειρηνικά.

Το πρόγραμμα θα υλοποιηθεί στο νησί των Καναρίων La Gomera. Χρηματοδοτείται από την Ευρωπαϊκή Επιτροπή. Καλύπτονται πλήρως η διαμονή και η διατροφή των συμμετεχόντων καθώς και τα εισιτήρια μέχρι του ποσού των 400 Ευρώ.

Η συμμετοχή των 4 ελλήνων νέων σε αυτό το πρόγραμμα κινείται στο πλαίσιο ενός από τους βασικούς στόχους του Κέντρου Δια Βίου Μάθησης 'Διάβημα' που είναι η διατήρηση επικοινωνίας με όλους όσοι συμμετέχουν στις δραστηριότητες του Κέντρου, η συμμετοχή τους σε ευρωπαϊκά εκπαιδευτικά προγράμματα και η δημιουργία κοινοτήτων μάθησης σε θέματα κοινού ενδιαφέροντος.

Για να δηλώσετε συμμετοχή συμπληρώστε την αίτηση μέχρι 31 Μαΐου 2015 και στείλτε την με e-mail στο **info@diavima.edu.gr**

|  |
| --- |
| **ΑΙΤΗΣΗ ΣΥΜΜΕΤΟΧΗΣ****"Let’s stop exclusion" (La Gomera, Κανάρια Νησιά)**Στείλτε την αίτηση με e-mail, στη διεύθυνση:**info@diavima.edu.gr**   |
| **Ονοματεπώνυμο:** **Έτος γέννησης:****Ταχυδρομική Διεύθυνση:** **Τηλέφωνα (κινητό και σταθερό)** **e-mail:** |